Onnie by Hoërskool Sasolburg geskiet | Maroela Media
Margaret Reynders, die skool se adjunkhoof, het Vrydag aan Maroela Media bevestig die onderwyser, 'n man in sy 40s, is op die skoolgronde in sy kuit geskiet.
Die voorval het omstreeks 11:00 plaasgevind en paramedici en die polisie was kort na die voorval op die toneel. Die rede vir die skietery is nog nie bekend nie.
Volgens Reynders het die betrokke leerling (15) vir die afgelope vier maande terapie ontvang om sy woedebuie te beheer en is hy op medikasie. "'n Sielkundige by die skool het hom ook behandel," het Reynders gesê. Volgens Reynders het die departement gesê die leerling hou nie 'n gevaar in vir die samelewing nie, en is toegelaat om skool toe te gaan.
Die leerling het, voordat hy die onderwyser geskiet het, glo ook dieselfde vuurwapen op 'n onderwyseres gerig.
"Die leerlinge en die onderwyseres wat die voorval aanskou het, het traumaberading ontvang," het Reynders gesê.
Die leerling is in hegtenis geneem en na 'n plek van veiligheid geneem. Die onderwyser is na 'n nabygeleë hospitaal geneem vir behandeling en is volgens Reynders "nou in goeie hande".
Volgens Reynders het hulle nie 'n idee hoe die seun aan die vuurwapen gekom het nie.
Dié aanval volg skaars twee dae nadat 'n graad 8-leerder aan die Hoërskool Glenvista in Johannesburg 'n onderwyser met 'n besemstok aangerand het. 'n Video van dié aanval is op YouTube gelaai. Klik hier vir meer inligting en om die video te sien.
Dit is omdat die kinders nie meer gedonder word by die skole nie……….woedebuie se voet wat van die onnies wat hulle woede moet beteul
Lyk my die duiwel loop nou loshande rond
Daar is 'n aantal tergende vrae wat gevra kan word. Was dit 'n rassevoorval? Hoe het die leerder aan die wapen gekom? Dit is tragies hoeveel voorvalle van gewelddadige leerders, onnies wat pappagaaislaai rook en dies meer is deesdae aan die orde van die dag. Boerdery lyk my is nie meer die gevaarlikste beroep nie.
Liewe land …… persoonlik dink ek dat kinders heeltemal met te veel wegkom. Waar is die dae dat jy sy verstand vanaf sy/haar boude na die kop voeter. Babas word met hul verstand in die boude gebore die dat kinders so nou en dan gewiks moet word. Doen weg met die gepraat en gepraat en gepraat kinders luister in elk geval nie na wat jy vir hulle se nie – dissipline moet op een of ander manier weer in hulle koppe geprent word. Wat gaan van ons wereld word????